***Méhes – mézes rajzpályázat***

A Játék szervezője az Agrármarketing Centrum Nonprofit Kft. 1012 Budapest, Kuny Domokos utca 13-15. II. emelet (továbbiakban Szervező).

1. **A Játékban résztvevő személyek**

A Játékban részt vehet minden magyarországi óvodai csoport és általános iskolai osztály, aki a jelen Szabályzatban foglalt valamennyi feltételnek maradéktalanul megfelel. Csoportonként vagy osztályonként 1 pályázatot fogadunk be.

A Játékban **NEM vehetnek részt** az alábbi személyek:

* az Agrármarketing Centrum Nonprofit Kft. vezető tisztségviselői, munkavállalói, megbízottjai, valamint azok közeli hozzátartozói (Ptk. 685. § b.);
* egyéb, a lebonyolításban közvetlenül közreműködő cégek tulajdonosai, vezető tisztségviselői, munkavállalói, megbízottjai, valamint azok közeli hozzátartozói.
1. **A Játék leírása**

Pályázni lehet a méhek életével, méhészkedéssel, a méz fogyasztásával kapcsolatos bármilyen témakörben készült rajzzal. A pályaművek tetszőleges méretű lapon, tetszőleges technikával, de kézzel készüljenek.

1. **A Játék időtartama**

A Játék 2021. május 20-án 0:00-kor kezdődik és június 7-én 24:00-kor ér véget. A Játék időtartamának kezdete előtt és befejezése után érkezett pályázatok érvénytelenek.

1. **Jelentkezés a Játékra**

Játékra jelentkezni online a *marketing@amc.hu* e-mail címre beküldött pályázattal, vagy postai úton a következő címen lehet: *Agrármarketing Centrum Np. Kft,
1012 Budapest, Kuny Domokos utca 13-15. II. emelet*

Szükséges adatok:

Pályázó óvoda/általános iskola neve; címe; e-mail címe; telefonszáma

Pályázó csoport/osztály megnevezése

*A játékban csak akkor vehet részt valaki, ha a kiírásban szereplő összes pályázati feltételt teljesíti, illetve valamennyi szükséges adatát megadta.*

*A Játékos a pályázata beküldésével egyértelműen elfogadta a Nyereményjáték szabályzatot és a szabályzatban foglaltak szerint hozzájárult személyes adatai kezeléséhez.*

1. **Nyeremény**

A Játék során 2 nyertest sorsolunk. Egyet **óvodás** **kategóriában**, egyet pedig **általános iskolai osztály kategóriában**. A két kategória 1-1 nyertese 50-50 kg mézet, a csoport/osztály létszámának megfelelő mennyiségű „Bolyhos és Szofi” című mesekönyvet, a Szervező logójával ellátott „Vidéki séta” elnevezésű memóriajátékot, valamint logózott lufikat kap.

**A nyeremények másra át nem ruházhatók és pénzre át nem válthatók!**

Az Agrármarketing Centrum Nonprofit Kft. vállalja, hogy kifizeti a nyereménnyel kapcsolatban felmerülő adók, illetve járulékok megfizetését, amennyiben azok felmerülnek.

1. **Sorsolás**

A megfelelő pályázati anyagot beküldő Játékosok között a sorsolás minden esetben egy véletlenszerűség elve alapján működő számítógépes programmal történik, a Szervező munkavállalóiból álló sorsolási bizottság előtt. A sorsolásról jegyzőkönyv készül.

1. **Nyertesek értesítése**

A nyerteseket minden esetben e-mailen keresztül értesítjük, ha valaki azonban mégsem kapna levelet, de a weboldalon, illetve a Facebook-on közzétett nyertesek között felismeri csoportját/osztályát, kérjük, jelentkezzen a marketing@amc.hu e-mail címen **neve, felhasználóneve, e-mail címe megírásával, feltüntetve azt is, hogy melyik csoport/osztály nevében nyert.**

1. **A nyeremények kézbesítése**

A nyereménytárgyakat a Szervező kézbesíti, vagy kézbesítteti a nyerteseknek. A postázás átfutási ideje akár egy hónap is lehet. Szervező mindent megtesz a nyeremények mielőbbi kézbesítése érdekében, kérjük kedves nyerteseink türelmét.

A kézbesítéssel kapcsolatos reklamáció kizárólag a Szervezőnél tehető meg.

A Játékosok kötelesek együttműködni a nyeremények átvétele/igénybevétele érdekében. Amennyiben ennek nem tesznek eleget és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe és a Szervezőt semmilyen felelősség nem terheli.

1. **Adatkezelés**

Az Agrármarketing Centrum Nonprofit Kft. által meghirdetett Méhes – mézes rajzpályázat résztvevője lehet bármely magyarországi óvodai csoport és általános iskolai osztály. A játék lebonyolításához szükséges kapcsolatfelvételhez az adatkezelő az alábbi adatokat kezeli:

* Pályázó óvoda/általános iskola neve; címe; e-mail címe; telefonszáma

**Adatkezelés jogalapja**: GDPR 6. cikk e) pontja: az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;

* tárgynyeremény esetén, a nyertesek név, cím, telefonszám és email cím adatait a nyeremények kézbesítése, az ezzel kapcsolatos ügyintézés és számviteli kötelezettségek teljesítése érdekében Szervező/Adatkezelő átadhatja a Játékban megjelölt szállító cégnek.

**Adatkezelés célja:** az adatkezelő 118/2016. (VI.6.) Korm. rendeletben megfogalmazott jogi kötelezettségeinek teljesítése

A Szervező a személyes adatokat az 2011. évi CXII. törvény az információs önrendelkezési jogról és az információszabadságról törvény rendelkezései szerint bizalmasan kezeli a Játékosoktól kapott felhatalmazások keretei között.

Adattovábbítás, adatfeldolgozás nem történik.

**Adatbiztonság:** Adatkezelő szervezeti egységei útján megtesz minden olyan adatbiztonsági, technikai és szervezési, valamint adminisztratív intézkedést, amely a személyes adatok megfelelő szintű biztonságát garantálja.

**Jogorvoslat:** Jelen Tájékoztatóra a magyar jog, különösen az információs önrendelkezési jogról és az információszabadságról szóló 2011. évi CXII. törvény (Infotv.) rendelkezései, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló (EU) 2016/679 rendelet (általános adatvédelmi rendelet) irányadó. Amennyiben az érintett bármikor úgy ítéli meg, hogy személyes adatai kezelésével kapcsolatban jogsérelem következett be, vagy annak közvetlen veszélye fennáll, úgy panasszal élhet a Nemzeti Adatvédelmi és Információszabadság Hatóságnál az alábbi elérhetőségeken

Posta cím: 1363 Budapest, Pf.: 9.

Cím: 1055 Budapest, Falk Miksa utca 9-11

Telefon: +36 (1) 391-1400

Fax: +36 (1) 391-1410

E-mail cím: ugyfelszolgalat@naih.hu

1. **Felelősség kizárás**

A pályázatok hiányosságáért (névelírás, stb.), értesítési, vagy szállítási késedelemért a Szervező nem vállal felelősséget. A Játékosok az általuk tévesen szolgáltatott adatokból adódó valamennyi következményt maguk viselik. Az adatok helytállóságát a Játékra történő jelentkezés során (vagy azt követően) a Szervezőnek nem áll módjában ellenőrizni. Ezzel kapcsolatban a felelősség és minden ezzel járó jogi és anyagi következmény minden esetben a Játékosokat terheli.

1. **Egyéb**

A Játékos a Játékban történő részvétellel automatikusan elfogadja a jelen Szabályzatot és feltétel nélküli beleegyezését adja ahhoz, hogy nyertessége esetén az óvoda/iskola nevét és az óvoda/iskola címét (kizárólag a település megjelölésével), valamint a nyertes pályázat fényképét az Agrármarketing Centrum Nonprofit Kft. weboldalán, Facebook oldalán nyilvánosságra hozza. A Játékos kijelenti, hogy a regisztrációs adatai megfelelnek a valóságnak.